Komission asetus (EY) N:o 2378/2002, annettu 27 päivänä joulukuuta 2002, neuvoston asetuksen (ETY) N:o 1766/92 soveltamista koskevista yksityiskohtaisista säännöistä vilja-alan tuontitullien osalta annetusta asetuksesta (EY) N:o 1249/96 poikkeamisesta



Virallinen lehti nro L 358 , 31/12/2002 s. 0101 - 0107



Komission asetus (EY) N:o 2378/2002, annettu 27 päivänä joulukuuta 2002, neuvoston asetuksen (ETY) N:o 1766/92 soveltamista koskevista yksityiskohtaisista säännöistä vilja-alan tuontitullien osalta annetusta asetuksesta (EY) N:o 1249/96 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ja erityisesti sen 10 artiklan 4 kohdan, sekä katsoo seuraavaa: (1) Neuvosto on hyväksynyt 19 päivanä joulukuuta 2002(3) tehdyllä päätöksellä 19 päivänä joulukuuta 2002(4) tehdyllä päätöksellä Euroopan yhteisön sekä Amerikan yhdysvaltojen ja Kanadan välillä kirjeenvaihtona tehtävät sopimukset, joilla muutetaan GATT-sopimuksen liitteenä olevassa CXL-luettelossa mainittavia vilja-alaa koskevia myönnytyksiä. Sopimuksilla muutetaan keski- ja heikkolaatuisen tavallisen vehnän sekä ohran tuontiedellytykset ottamalla käyttöön kyseisille tuotteille tuontikiintiöt 1 päivästä tammikuuta 2003 alkaen. (2) Edellä mainituilla päätöksillä neuvosto antaa komissiolle luvan poiketa väliaikaisesti kyseisten tuotteiden osalta asetuksen (ETY) N:o 1766/92 10 artiklan 2 kohdassa säädetystä tuontitullijärjestelmästä siihen asti, kunnes kyseisen asetuksen muutos hyväksytään muodollisesti. Jotta neuvoston hyväksymiä sopimuksia voidaan soveltaa täysimääräisesti, olisi mukautettava väliaikaisesti myös komission asetuksessa (EY) N:o 1249/96(5), sellaisena kuin se on viimeksi muutettuna asetuksella (EY) N:o 1900/2002(6), vahvistetut vilja-alan tuontitullien soveltamista koskevat yksityiskohtaiset säännöt. (3) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen (EY) N:o 1249/96 2 artiklaa, 4 artiklan 1 kohtaa ja 5 artiklaa ei sovelleta seuraaviin tuotteisiin: a) muu kuin mainitun asetuksen liitteessä I määritelty vakiolaadultaan korkea, CN-koodiin ex 1001 90 99 kuuluva tavallinen vehnä; b) CN-koodeihin 1003 00 10 ja 1003 00 90 kuuluva ohra. 2. Asetuksen (EY) N:o 1249/96 4 artiklan 2 ja 3 kohtaa, 6 artiklan 1 kohtaa sekä liitteitä I ja II ei sovelleta tämän artiklan 1 kohdan a alakohdassa mainittuun tuotteeseen. 2 artikla Asetuksen (EY) N:o 1249/96 2 artiklan 5 kohdan ensimmäisen alakohdan ensimmäisessä luetelmakohdassa tarkoitetulle vakiolaadultaan korkealle vehnälle myönnettävä 14 euron kiinteä tuontitullin alennus ei enää edellytä mainitun asetuksen 2 artiklan 5 kohdan toisessa alakohdassa säädettyjen edellytysten noudattamista. 3 artikla Sen lisäksi, mitä asetuksen (EY) N:o 1249/96 4 artiklan 1 kohdan toisen alakohdan toisessa luetelmakohdassa säädetään, heikkolaatuisesta durumvehnästä peritään negatiivinen palkkio ("alennus"), jonka suuruus on 30 euroa/tonni, edellä mainitun asetuksen 4 artiklan 1 kohdan b alakohdassa tarkoitetun kaupallisen palkkion mukaisesti. 4 artikla Heikkolaatuisesta durumvehnästä ei enää kanneta asetuksen (EY) N:o 1249/96 6 artiklan 1 kohdan viidennen alakohdan toisessa virkkeessä säädettyä heikkolaatuisen tavallisen vehnän tuontitullia. 5 artikla 1. Sen estämättä, mitä asetuksen (EY) N:o 1249/96 5 artiklan toisessa luetelmakohdassa säädetään, korkealaatuisen tavallisen vehnän tuontitodistushakemukset hyväksytään ainoastaan, kun hakija sitoutuu kirjallisesti antamaan asianomaiselle toimivaltaiselle viranomaiselle vapaaseen liikkeeseen luovuttamista koskevan ilmoituksen hyväksymispäivänä erityisen lisävakuuden komission asetuksessa (EY) N:o 1162/95(7) säädettyjen vakuuksien lisäksi. Tämän lisävakuuden määrä on 95 euroa tonnilta. Kun tuontitodistushakemusten mukana seuraa 6 artiklassa tarkoitettu vaatimustenmukaisuustodistus, jonka on myöntänyt joko Federal Grain Inspection Service (FGIS) tai Canadian Grain Commission (CGC), vaadittavan lisävakuuden määrä on 5 euroa tonnilta. 2. Asetuksen (EY) N:o 1249/96 5 artiklan toista luetelmakohtaa ei sovelleta durumvehnän tuontitodistushakemuksiin, jos hakemusten mukana seuraa 6 artiklassa tarkoitettu vaatimustenmukaisuustodistus, jonka on myöntänyt joko Federal Grain Inspection Service (FGIS) tai Canadian Grain Commission (CGC). Tässä tapauksessa vaadittavan lisävakuuden määrä on 5 euroa tonnilta. 6 artikla Sen lisäksi, mitä asetuksen (EY) N:o 1249/96 6 artiklan 1 kohdassa säädetään, komissio tunnustaa virallisesti tavallisen vehnän ja durumvehnän vaatimustenmukaisuustodistukset, jotka on myöntänyt joko Federal Grain Inspection Service (FGIS) tai Canadian Grain Commission (CGC), komission asetuksen (ETY) N:o 2454/93(8) 63-65 artiklassa säädettyä hallinnollisen yhteistyön menettelyä noudattaen. Kun vaatimustenmukaisuustodistuksen, jonka on myöntänyt joko Federal Grain Inspection Service (FGIS) tai Canadian Grain Commission (CGC), analyyttiset parametrit osoittavat, että asetuksen (EY) N:o 1249/96 liitteessä I olevat tavallisen vehnän ja durumvehnän laatuvaatimukset täyttyvät, näytteitä on otettava vähintään kolmesta prosentista kuhunkin satamaan markkinointivuoden aikana saapuvista eristä. Tavallisen vehnän ja durumvehnän vaatimustenmukaisuustodistusten mallit esitetään liitteissä I, II ja III. Amerikan yhdysvaltojen ja Kanadan hallitusten hyväksymät leimat ja allekirjoitukset julkaistaan Euroopan yhteisöjen virallisen lehden C-sarjassa. 7 artikla Sen estämättä, mitä asetuksen (EY) N:o 1249/96 6 artiklan 3 kohdassa säädetään, jos korkealaatuisen tavallisen vehnän analyysi osoittaa, että liitteessä I tarkoitetut perusteet eivät täyty, asetuksen (EY) N:o 1162/95 10 artiklan a alakohdassa tarkoitettu tuontitodistukseen liittyvä vakuus sekä tämän asetuksen 3 artiklassa tarkoitettu lisävakuus menetetään, paitsi jos tuoja voi esittää uuden tuontitodistuksen komission asetuksella (EY) N:o 2375/2002(9) hallinnoitavan kiintiön osalta. Tällöin kyseiseen todistukseen liittyvästä 30 euron vakuudesta vapautetaan ainoastaan 22 euroa. 8 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2003 ja enintään 30 päivään kesäkuuta 2003. Tämän asetuksen säännöksiä sovelletaan ennen 1 päivää tammikuuta 2003 myönnettyihin ja kyseisen päivämäärän jälkeen käytettäviin tuontitodistuksiin. Jos toimija ei kuitenkaan aio käyttää kyseisiä tuontitodistuksia 1 päivän tammikuuta 2003 jälkeen, ne voidaan peruuttaa asianomaisen ennen 15 päivää tammikuuta 2003 esittämästä pyynnöstä. Tällöin vakuuksien määrät vapautetaan suhteessa käyttämättä jääneisiin määriin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä joulukuuta 2002. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 193, 29.7.2000, s. 1. (3) Ei vielä julkaistu virallisessa lehdessä. (4) Ei vielä julkaistu virallisessa lehdessä. (5) EYVL L 161, 29.6.1996, s. 125. (6) EYVL L 287, 25.10.2002, s. 15. (7) EYVL L 117, 24.5.1995, s. 2. (8) EYVL L 253, 11.10.1993, s. 1. (9) Ks. tämän virallisen lehden sivu 88. LIITE I Amerikan yhdysvaltojen hallituksen hyväksymän tavallisen vehnän vaatimustenmukaisuustodistuksen malli >PIC FILE= "L_2002358FI.010302.TIF"> LIITE II Amerikan yhdysvaltojen hallituksen hyväksymän durumvehnän vaatimustenmukaisuustodistuksen malli >PIC FILE= "L_2002358FI.010402.TIF"> LIITE III Kanadan hallituksen hyväksymän tavallisen vehnän ja durumvehnän vaatimustenmukaisuustodistuksen malli sekä vientilaadun määrittely >PIC FILE= "L_2002358FI.010502.TIF"> Kanadalaisen tavallisen vehnän ja durumvehnän vientilaadun määrittely TAVALLINEN VEHNÄ >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> DURUMVEHNÄ >TAULUKON PAIKKA> HUOMAUTUKSIA: Muut viljanjyvät: Tässä luokassa ainoastaan kauran, vehnän, rukiin ja ruisvehnän jyvät. Tavallinen vehnä: Tavallisen vehnän viennissä Canadian Grain Commission antaa todistuksen osana asiakirjoja, joissa eritellään kyseisen erän valkuaisainepitoisuus. Durumvehnä: Durumvehnän viennissä Canadian Grain Commission antaa todistuksen osana asiakirjoja, joissa eritellään kyseisen erän lasimaisten jyvien prosenttiosuus ja erityispaino (kilogrammaa/hehtolitra).